קייט או'מרה

קייט או'מרה (באנגלית: Kate O'Mara; 10 באוגוסט 1939 - 30 במרץ 2014) הייתה שחקנית קולנוע, תיאטרון וטלוויזיה וסופרת אנגלייה. תפקידה הידוע ביותר היה בדמות קארס מורל, אחותה המניפולטיבית של אלכסיס קולבי באופרת הסבון האמריקנית "שושלת".

הופעת הבכורה של או'מרה בתיאטרון הייתה בהפקה משנת 1963 למחזה "הסוחר מוונציה". תפקידים נוספים שלה בתיאטרון היו אלווירה במחזה "Blithe Spirit" (ב-1974), ליידי מקבת' ב"מקבת'" (1982), קלאופטרה ב"אנטוניוס וקלאופטרה" (1982), גונריל ב"המלך ליר" (1987) ומרלן דיטריך בסרט "Lunch with Marlene" (ב-2008). ב-1970 השתתפה שני סרטי קולנוע של חברת "האמר הורור פילמס" "The Vampire Lovers" ו-"The Horror of Frankenstein". בטלוויזיה הופיעה בסדרה "האחים" בשנים 1975 ו-1976, באופרת הסבון "Triangle" (ב-1981 ו-1982), ובסדרת הדרמה "Howards' Way" (ב-1989 ו-1990). היא גילמה את "הראני"  בסדרת המדע בדיוני "דוקטור הו". עוד הופיעה בסיטקום "פשוט נהדרת" בתפקיד ג'קי סטון אחותה של פטסי.

ביוגרפיה
או'מרה נולדה בשם פרנסס מרדית' קרול לג'ון פ. קרול, מדריך טיסה בחיל האוויר המלכותי, ולשחקנית הייזל בייברידג'. אחותה הצעירה היא השחקנית בלינדה קרול . היא למדה בפנימיה ואחר כך בבית ספר לאמנות. ב-1963 הופיעה או'מרה בתפקיד הבכורה שלה בתיאטרון במחזה "הסוחר מוונציה". בקולנוע שיחקה לראשונה מספר שנים לפני כן ב-1956 בסרט "Home and Away" (בשם מרי קרול) יחד עם ג'ק וורנר, שגילם את דמות אביה, ועם קתלין הריסון.

הופעותיה הראשונות בטלוויזיה היו בשנות השישים של המאה העשרים בתפקידי אורח בסדרות כמו "Danger Man", , "המלאך", "Z-Cars" ו"הגומלים". ב-1970 הופיעה בשני סרטי אימה של "האמר סטודיו" "The Vampire Lovers" ו-"The Horror of Frankenstein". משחקה של או'מרה בסרט הראשון הרשים את מנהלי החברה והם הציעו לה חוזה, שאותו היא דחתה מחשש להיות מזוהה עם דמות מסוימת.

בשנים 1975 ו-1976 שיחקה או'מרה בתפקיד קבוע בסדרת הדרמה של ה-BBC "האחים" בדמות ג'יין מקסוול. מ-1981 עד 1982 כיכבה באופרת הסבון "Triangle" של ה-BBC, שלפעמים נמנית עם סדרות הטלוויזיה הגרועות ביותר. או'מרה גילמה את דמות "הראני" בסדרה "דוקטור הו" והופיעה בשתי תתי-סדרות האחת "The Mark of the Rani" מ-1985, והשנייה "Time and the Rani" מ-1987. ב-1993 השתתפה בפרק ספיישל "Dimensions in Time", שנעשה לציון 30 שנה לסדרה "דוקטור הו", כחלק מאירוע הצדקה "Children in Need".

בין הופעותיה ב"דוקטור הו" שיחקה או'מרה בתפקיד קארס מורל באופרת הסבון האמריקנית "שושלת". בדמות אחותה של אלכסיס קולבי (ג'ואן קולינס) הופיעה או'מרה ב-17 פרקים בעונה השישית וב-4 פרקים בעונה השביעית של הסדרה בשנת 1986. היא לא אהבה את החיים בקליפורניה, והעדיפה את חילופי העונות בבריטניה. היא חשה הקלה רבה כששוחררה מהחוזה שנחתם לחמש שנים, אחרי שקולינס אמרה למפיקים שזה רעיון רע שיהיו בסדרה שתי נשים ברונטיות. אחרי שחזרה לבריטניה לוהקה שוב בתפקיד מרשעת ערמומית, לורה ויילד, באופרת הסבון "Howards' Way" של ה-BBC בה שיחקה ב-1989 וב-1990.

בשנות התשעים של המאה העשרים המשיכה או'מרה להופיע בטלוויזיה בין השאר בשעשועון "Cluedo" ובסיטקום "פשוט נהדרת". ב-2001 הופיעה בסדרת הדרמה של ITV "נערות רעות", ואחר כך בגרסה מחודשת של אופרת הסבון "קרוסרודס". היא המשיכה לשחק גם בתיאטרון. במרץ 2008 גילמה את דמותה של מרלן דיטריך במחזה בשם "Lunch with Marlene". מאוגוסט עד נובמבר 2008 שיחקה בתפקיד גברת שיבילי במחזה "בעל אידיאלי" מאת אוסקר ויילד שביים פיטר הול והפיק ביל קנרייט. או'מרה השתתפה גם בתסכיתים ברדיו ובמחזות אודיו. בשנת 2000 חזרה וגילמה את הראני במחזה אודיו "The Rani Reaps the Whirlwind" וב-2006 שיחקה בתפקיד אורח בסדרה הקומית הרדיופונית "Nebulous".

או'מרה הייתה צמחונית ופעילה למען זכויות בעלי חיים.

חיים אישיים
או'מרה הייתה נשואה פעמיים. ב-1961 התחתנה עם ג'רמי יאנג, ממנו התגרשה ב-1976. ב-1993 התחתנה עם ריצ'רד ויליס, והנישואים פורקו ב-1996. נולדו לה שני בנים הבכור דיקון יאנג (1964–2012) והשני כריסטופר לינד (נולד ב-1965). שני הבנים נולדו מחוץ לנישואים, אבל דיקון אימץ את שם המשפחה של אביו החורג. היא מסרה לאימוץ את לינד, והוא נקרא בשם הוריו המאמצים, דרק וג'וי לינד.

בנה לינד, שהשחקנית הייתה מנותקת ממנו זמן רב, נולד מיחסיה עם השחקן דייוויד אורצ'ד. הבן יאנג היה מנהל במה של הלהקה השייקספירית המלכותית ואחר כך הקים חברה משלו. ב-31 בדצמבר 2012 נמצא תלוי בביתו בלונג מרסטון שבווריקשייר, מניחים שהתאבד. הוא ניסה להתאבד לפני כן. בעת מותו של בנה הייתה או'מרה מאושפזת בבית חולים בגלל דלקת ריאות וגופתו התגלתה שלושה שבועות אחרי מותו.

או'מרה כתבה ארבעה ספרים, שני רומנים "When She Was Bad" ו-"Good Time Girl", ושני ספרים אוטוביוגרפיים "Vamp Until Ready" ו-"Game Plan: A Woman's Survival Kit".

או'מרה נפטרה ב-30 במרץ 2014 בבית אבות בסאסקס מסרטן השחלה. היא הותירה ירושה של 350,000 ליש"ט מתוכם תרמה 10,000 לקרן צדקה לשחקנים. את השאר הורישה לאחותה הצעירה בלינדה קרול.

פילמוגרפיה
 שנה שם שם באנגלית תפקיד הערות 1964–1966 No Hiding Place ז'קלין סדרת טלוויזיה (2 פרקים) 1965 מלכודת Danger Man אנט בפרק "A Room in the Basement" 1965 Gaslight Theatre פיישנס בפרק "The Drunkard or" ובפרק "the Sins of the Parents Shall Be Visited" 1966 Court Martial בפרק "Logistics of Survival" 1966 Weavers Green מיק ארמסטרונג 1967 אתה חי רק פעמיים Welcome to Japan, Mr. Bond עוזרת של מיס מאניפני ללא קרדיט 1967 Adam Adamant Lives! סוניה פאווצי בפרק "The Basardi Affair" 1967 The Troubleshooters קים הארט בפרק "Mr. Know-How" 1967–1968 המלאך The Saint אנאבל / נדין / איבט 1967–1969 Z-Cars קייט / מיי אסטל סדרת טלוויזיה (4 פרקים) 1968 Promenade לורה סרט קצר 1968 The Limbo Line אירינה טובסקיה 1968 Corruption ואל נולן 1968 The Champions ג'יין פרסל בפרק "To Catch a Rat" 1968 Great Catherine וארניקה סרטו של גורדון פלמינג 1969 הגומלים The Avengers ליזה בפרק "Stay Tuned" 1969 The Desperados אדה סרטו של הנרי לווין 1969 The Main Chance ג'וליה מיין 1969 Department S פייטרה בפרק "Who Plays the Dummy" 1970 Never a Cross Word אלי בפרק "When is a Spy" 1970 Codename הלן לינגרד בפרק "Opening Gambit" 1970 פול טמפל Paul Temple לוצ'יאנה בנדי בפרק "Re-take" 1970 The Vampire Lovers האומנת סרטו של רוי וורד בייקר 1970 The Adventures of Don Quick פילין בפרק "People isn't Everything" 1970 The Horror of Frankenstein אליס סרטו של ג'ימי סנגסטר 1970 Cannon for Cordoba רובי 1972 A Man About a Dog 1972 המשכנעים The Persuaders! היידי שולמן בפרק "Read and Destroy" 1972 ג'ייסון קינג Jason King דלפי בפרק "A Kiss for a Beautiful Killer" 1972 Clouds of Witness סינתיה טארנט סדרת טלוויזיה (פרק אחד) 1972 Pathfinders אן דנבי בפרק "Fog" 1973 Spy Trap שרון לונגי סדרת טלוויזיה (3 פרקים) 1974 The Protectors שרה טרנט בפרק "A Pocketful of Posies" 1974 זרע התמרינד The Tamarind Seed אנה סקריאבינה סרטו של בלייק אדוארדס 1975 Feelings ברברה מרטין סרטו של גארי או'הרה 1975–1976 האחים The Brothers ג'יין מקסוול סדרת טלוויזיה (30 פרקים) 1976 Machinegunner פט ליווינגסטון 1976 Morecambe & Wise קייט או'מטה הארי ספיישל חג המולד 1976 The Two Ronnies מלכת הצוענים 1977 The Two Ronnies לוסי לי עונה שישית 1978 שובו של המלאך Return of the Saint ג'ינט בפרק "Assault Force" 1978 The Nativity סלומה סרט טלוויזיה 1979 The Plank 1981–1982 Triangle קתרין לייקר סדרת טלוויזיה 1985 & 1987 דוקטור הו Doctor Who הראני  1986 דמפסי ומייקפיס Dempsey and Makepeace ג'ויס הרגריבס בפרק "Guardian Angels" 1986 שושלת Dynasty קסנדרה "קארס" מורל 1987 Great Catherine ורינקה 1989–1990 Howards' Way לורה ויילד סדרת טלוויזיה (26 פרקים) 1990 Cluedo גברת פיקוק בפרק "Christmas Past, Christmas Present" 1992 אלאדין Aladdin גברת רולי פולי דיבוב 1993 קומיק ריליף Comic Relief: The Invasion of the Comic Tomatoes אישה חולה 1993 דוקטור הו Doctor Who: Dimensions in Time הראני 1995–2003 פשוט נהדרת Absolutely Fabulous ג'קי סטון סדרת טלוויזיה (2 פרקים) 1997 רובין הוד The New Adventures of Robin Hood ליידי איזבל בפרק "Marion to the Rescue" 1999 The Road to Ithaca דספינה 2001 נערות רעות Bad Girls וירג'יניה או'קיין 2003 קרוסרודס Crossroads ליידי אליס פוקס אופרת סבון 2005 Family Affairs ג'קי לורנס אופרת סבון 2008 רופאים Doctors רוזטה פרום בפרק "Fears, Feats & the Frooms" 2012 בנידורם Benidorm ברברה סימונדס סדרת טלוויזיה (פרק אחד)

תפקידים בתיאטרון
 1963: "הסוחר מוונציה" בתפקיד ג'סיקה בתיאטרון ליידי מקדאף שייקספיר (Lady Macduff Shakespeare for Schools Co)
 1963: "The Rivals" בתפקיד לידיה לנגוויש בתיאטרון ולש (The Welsh Theatre Co)
 1967: "הנערה האיטלקית" בתפקיד אלזה בתיאטרון וינדהאם
 1970: "שלל פוינטון" בתפקיד פלדה וץ' בתיאטרון מייפר
 1971: "The Avengers" (ביים לזלי פיליפס) בתפקיד גרדה פון מץ, בתיאטרון הנסיך מוויילס הערה
 1971–1972: "Suddenly at Home" בתפקיד שילה ואליס בתיאטרון פורצ'ן
 1974: "Blithe Spirit" בתפקיד אלווירה בתיאטרון בריסטול אולד ויק
 1974: "Sherlock's Last Case" בתפקיד ליזה מוריאטי בתיאטרון אופן ספייס ובתיאטרון פורצ'ן
 1977: "פשעו של לורד ארתור סאביל" בתפקיד סיביל מרטון בתיאטרון סדלרס ולס
 1977: "Arms and the Man" בתפקיד לוקה בפסטיבל הונג קונג
 1978: "עמל אהבה לשווא" בתפקיד רוזלין בתיאטרון תורנדייק
 1978: "אילוף הסוררת" בתפקיד קתרינה בפסטיבל לודלו
 1978: "Rattle of a Simple Man" סירין
 1979: "The Elder Statesman" בתפקיד מוניקה קלוורטון-פרי
 1979: "Misalliance" בתפקיד לינה בתיאטרון ברמינגהאם רפ
 1979: "The Crucifer of Blood" בתפקיד איירין סט קלייר בתיאטרון היימרקט
 1980: "לילה ויום" בתפקיד רות בסיבוב הופעות בפוסט-לונדון
 1981: "Duet for One" בתפקיד סטפני אברהמס בסיבוב הופעות וביוגוסלביה
 1981: "מהומה רבה על לא דבר" בתפקיד ביאטריס בתיאטרון ניו שייקספיר
 1982: "אילוף הסוררת" בתפקיד קתרינה בתיאטרון נוטינגהאם פלייהאוס / ניו שייקספיר (New Shakespeare Co)
 1982: "חלום ליל קיץ" בתפקיד טטיאנה / היפוליטה בתיאטרון ניו שייקספיר (New Shakespeare Co)
 1982: "מקבת'" בתפקיד ליידי מקבת' בתיאטרון מרקורי
 1982: "אנטוניוס וקלאופטרה" בתפקיד קלאופטרה בתיאטרון נוטינגהאם פלייהאוס
 1982: "דרכו של עולם" בתפקיד מילמנט בתיאטרון נוטינגהאם פלייהאוס
 1983: "The Rehearsal" בתפקיד הורטנס
 1984: "נשות וינדזור העליזות" בתפקיד מיסטרס פורד בתיאטרון ניו שייקספיר
 1985–1987 "Light Up the Sky" בתפקיד פרנסס בלק בתיאטרון אולד ויק ותיאטרון הגלוב
 1987: "המלך ליר" בתפקיד גונריל בתיאטרון קומפאס
 1988: "The Relapse" בתפקיד ברינתיה בתיאטרון מרמייד
 1990: "The Last Englishman" בתפקיד טורפרידה בתיאטרון אורנג'
 1990: "מי מפחד מווירג'יניה וולף?" בתפקיד מרתה בתיאטרון איוון ארנו
 1991: "נשקיני קייט" בתפקיד לילי ואנסי סיור הופעות של RSC
 1992: "The Provoked Wife" בתפקיד ליידי פנסיפול בתיאטרון הלאומי
 1992: "Venus Observed" בתפקיד רוזבל בפסטיבל צ'יצ'סטר
 1992: "קין" בתפקיד חוה בפסטיבל התיאטרון בצ'יצ'סטר
 1992: "המלך ליר בניו יורק" בתפקיד ג'קי בפסטיבל צ'יצ'סטר
 1994: "On Approval" בתפקיד מריה ויזלק
 1995: "The Simpleton of the Unexpected Isles" בתיאטרון אורנג' טרי (The Orange Tree)
 1995: "My Cousin Rachel" בתפקיד רייצ'ל בתיאטרון אינגליש, בסיור הופעות בווינה
 1996: "הלילה השנים עשר" בתפקיד אוליביה בתיאטרון היימרקט בבייסינגסטוק
 1996–1997: "בעל אידיאלי" בתפקיד גברת שיבילי בתיאטראות היימרקט, אלבורי וגילגוד
 2000: "The Rivals" בתפקיד גברת מלפרופ / לוסי
 2000: "Colombe" בתפקיד מאדאם אלכסנדרה בתיאטרון סליסברי פלייהאוס
 2003: "Noel and Gertie" בתפקיד גרטרוד לורנס
 2004: "A Woman of No Importance" בתפקיד גברת ארבותנוט
 2005: "The Marquise" בתפקיד אלואיז בתיאטרון מרקורי
 2005: "We Happy Few" בתפקיד הלן בתיאטרון גילגוד
 2008: "Lunch with Marlene" בתפקיד מרלן דיטריך בתיאטרון ניו אנד
 2010: "פשעו של לורד ארתור סאביל" בתפקיד ליידי וינדרמיר בתיאטרון מרקורי

לקריאה נוספת
 O'Mara, Kate (2003). Vamp Until Ready: A Life Laid Bare. Robson Books Ltd. .

קישורים חיצוניים

 השחקנית הבריטית קייט אומרה הלכה לעולמה, רשת ב', 30 במרץ 2014


הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:כותבי אוטוביוגרפיה בריטים
קטגוריה:בריטיות שנולדו ב-1939
קטגוריה:בריטים שנולדו ב-1939
קטגוריה:בריטיות שנפטרו ב-2014
קטגוריה:בריטים שנפטרו ב-2014